CELEX: 52011DP0188
Language: mt
Date: 2011-05-10 00:00:00
Title: Talba għall-ħarsien tal-immunità parlamentari tas-Sur Luigi de Magistris Deċiżjoni tal-Parlament Ewropew tal- 10 ta' Mejju 2011 dwar it-talba għall-ħarsien tal-immunità u l-privileġġi ta' Luigi de Magistris (2010/2122(IMM))

7.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 377/166
            
         It-Tlieta 10 ta’ Mejju 2011Talba għall-ħarsien tal-immunità parlamentari tas-Sur Luigi de Magistris
   P7_TA(2011)0188
   Deċiżjoni tal-Parlament Ewropew tal-10 ta' Mejju 2011 dwar it-talba għall-ħarsien tal-immunità u l-privileġġi ta' Luigi de Magistris (2010/2122(IMM))
   2012/C 377 E/25
   
      Il-Parlament Ewropew,
   
               —
            
            
               wara li kkunsidra t-talba ta' Luigi de Magistris għall-ħarsien tal-immunità tiegħu f’rabta ma’ proċedimenti legali pendenti quddiem qorti Taljana, kif imressqa fil-5 ta' Lulju 2010 u mħabbra waqt is-seduta plenarja tas-7 ta' Lulju 2010,
            
         
               —
            
            
               wara li sema' lil Luigi de Magistris, bi qbil mal-Artikolu 7(3) tar-Regoli ta' Proċedura tiegħu,
            
         
               —
            
            
               wara li kkunsidra l-Artikolu 8 tal-Protokoll dwar il-Privileġġi u l-Immunitajiet tal-Unjoni Ewropea, tat-8 ta' April 1965, kif ukoll l-Artikolu 6(2) tal-Att tal-20 ta' Settembru 1976 dwar l-elezzjoni tal-Membri tal-Parlament Ewropew b'suffraġju universali dirett,
            
         
               —
            
            
               wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta' Mejju 1964, tal-10 ta' Lulju 1986, tal-15 u l-21 ta' Ottubru 2008 u tad-19 ta' Marzu 2010 (1),
            
         
               —
            
            
               wara li kkunsidra l-Artikoli 6(3) u 7 tar-Regoli ta' Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Affarijiet Legali (A7-0152/2011),
            
         
               A.
            
            
               billi Luigi de Magistris, Membru tal-Parlament Ewropew, talab li titħares l-immunità parlamentari tiegħu fil-kuntest ta' proċediment legali pendenti quddiem qorti Taljana,
            
         
               B.
            
            
               billi t-talba minn Luigi De Magistris tirrigwarda ċitazzjoni maħruġa kontrih quddiem il-Qorti ta' Benevento f'isem Clemente Mario Mastella, Membru tal-Parlament Ewropew, fir-rigward ta' intervista li s-Sur De Maigistris ta lil gazzetta Taljana fil-31 ta' Ottubru 2009,
            
         
               C.
            
            
               billi skont iċ-ċitazzjoni, parti minn dik l-intervista ("… Mastella kien implikat f'waħda mill-investigazzjonijiet tiegħi u pprova jwaqqafni") tikkostitwixxi libell, u tat lok għal talba għal kumpens għad-danni ta' EUR 1 000 000 flimkien mal-ispejjeż,
            
         
               D.
            
            
               billi fiż-żmien li ngħatat l-intervista Luigi de Magistris kien Membru tal-Parlament Ewropew, wara li kkontesta b'suċċess l-elezzjoni tal-Parlament Ewropew tal-2009,
            
         
               E.
            
            
               billi, skont l-Artikolu 8 tal-Protokoll dwar il-Privileġġi u l-Immunitajiet tal-Unjoni Ewropea, il-Membri tal-Parlament Ewropew ma għandhom ikunu suġġetti għal ebda forma ta' investigazzjoni, detenzjoni jew proċeduri legali, fir-rigward ta' opinjonijiet espressi jew voti mogħtija minnhom fil-qadi ta' dmirijiethom,
            
         
               F.
            
            
               billi, skont il-prattika stabbilita tal-Parlament, il-fatt li l-proċedimenti legali tressqu taħt id-dritt ċivili jew amministrattiv, jew fihom ċerti aspetti li jaqgħu taħt id-dritt ċivili jew amministrattiv, ma jipprekludix per se l-applikazzjoni tal-immunità rrikonoxxuta mill-imsemmi artikolu,
            
         
               G.
            
            
               billi, meta ta l-invervista kkonċernata, Luigi de Magistris kien qed jaġixxi fil-kuntest tal-qadi ta' dmirijietu bħala Membru tal-Parlament Ewropew u kien qed iwettaq attivitajiet politiċi billi jesprimi l-opinjoni tiegħu fuq kwistjoni ta' interess pubbliku lill-kostitwenti tiegħu,
            
         
               H.
            
            
               billi tentattivi li jimpedixxu Membri tal-Parlament milli jesprimu l-opinjonijiet tagħhom fuq kwistjonijiet ta' interess pubbliku u tħassib leġittimu, u milli jikkritikaw l-avversarji politiċi tagħhom, billi jitressqu proċedimenti legali kontrihom huwa inaċċċettabbli f'soċjetà demokratika u jikser l-Artikolu 8 tal-Protokoll dwar il-Privileġġi u l-Immunitajiet tal-Unjoni Ewropea, li huwa intiż sabiex jipproteġi l-libertà ta' espressjoni tal-Membri fil-qadi ta' dmirijiethom fl-interess tal-Parlament bħala istituzzjoni tal-Unjoni Ewropea,
            
         
               1.
            
            
               Jiddeċiedi li jħares l-immunità u l-privileġġi ta' Luigi de Magistris;
            
         
               2.
            
            
               Jagħti istruzzjonijiet lill-President tiegħu sabiex jgħaddi minnufih din id-deċiżjoni lill-awtorità kompetenti tar-Repubblika Taljana u lil Luigi de Magistris.
            
         
      (1)  Kawża 101/63 Wagner vs Fohrmann u Krier [1964] ECR 195, Kawża 149/85 Wybot vs Faure et [1986] ECR 2391, Kawża T-345/05 Mote vs Il-Parlament [2008] ECR II-2849, Kawżi Magħquda C-200/07 u C-201/07 Marra vs De Gregorio u Clemente [2008] ECR I-7929, u Kawża T-42/06 Gollnisch vs Il-Parlament.